CELEX: 22004D0115
Language: el
Date: 2004-08-06 00:00:00
Title: Απόφαση της Μεικτής Επιτροπής του ΕΟX αριθ. 115/2004 της 6ης Αυγούστου 2004 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 64/1
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 115/2004
   της 6ης Αυγούστου 2004
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε από την απόφαση αριθ. 90/2004 της Μεικτής Επιτροπής του ΕΟΧ, της 8ης Ιουνίου 2004 (1).
            
         
               (2)
            
            
               Κρίνεται σκόπιμο να επεκταθεί το πεδίο συνεργασίας των συμβαλλομένων μερών της συμφωνίας ώστε να συμπεριλάβει δοκιμαστικά σχέδια για τη συμμετοχή των νέων.
            
         
               (3)
            
            
               Επομένως, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η εν λόγω συνεργασία από την 1η Ιανουαρίου 2004,
            
         ΑΠΟΦΑΣΙΖΕΙ:
   Άρθρο 1
   Το άρθρο 4 του πρωτοκόλλου 31 της συμφωνίας τροποποιείται ως εξής:
   
               1.
            
            
               Η ακόλουθη παράγραφος παρεμβάλλεται μετά την παράγραφο 2θ:
               
                           «2ι.
                        
                        
                           Από την 1η Ιανουαρίου 2004, τα κράτη της ΕΖΕΣ συμμετέχουν στις κοινοτικές ενέργειες που αναφέρονται στο ακόλουθο κονδύλι του προϋπολογισμού, η οποία είναι εγγεγραμμένη στον γενικό προϋπολογισμό της Ευρωπαϊκής Ένωσης για το οικονομικό έτος 2004:
                           
                                       —
                                    
                                    
                                       
                                          Κονδύλι του προϋπολογισμού 15 07 03:“Δοκιμαστικά σχέδια για τη συμμετοχή των νέων.”»
                                    
                                 
                     
         
               2.
            
            
               Το κείμενο της παραγράφου 3 αντικαθίσταται από το ακόλουθο:
               
                           «3.
                        
                        
                           Τα κράτη της ΕΖΕΣ συμβάλλουν στη χρηματοδότηση των προγραμμάτων και των ενεργειών που αναφέρονται στις παραγράφους 1, 2, 2α, 2β, 2γ, 2δ, 2ε, 2στ, 2ζ, 2η, 2θ και 2ι, σύμφωνα με το άρθρο 82 παράγραφος 1 στοιχείο α) της συμφωνίας.»
                        
                     
         Άρθρο 2
   Η παρούσα απόφαση τίθεται σε ισχύ την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (2).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 6 Αυγούστου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 349 της 25.11.2004, σ 52.
   
      (2)  Δεν έχουν αναφερθεί συνταγματικές απαιτήσεις.